בורג (סרט)

בורג הוא סרט ישראלי משנת 2014 בבימויה של שירה גפן, ובכיכובן של שרה אדלר וסמירה סרייה. הסרט מביא את סיפורן של שתי נשים, מיכל ונאדין. מיכל היא אמנית פלסטית מצליחה המתגוררת בירושלים. היא מזמינה מחברת ריהוט בשם "איתקה" (מעין פרודיה על "איקאה") מיטה זוגית חדשה, אך כאשר זו מובאת אל ביתה מתברר שאחד הברגים הנחוצים להרכבתה, חסר. בבוקר אחד היא נופלת ממיטתה, ומאבדת את הזיכרון. נאדין, פלשתינאית שחיה במחנה פליטים יחד עם אחיה הגדול, אמה נפטרה ואביה כלוא בישראל, לא נשואה למורת רוחה של החברה, אך כמהה לילד. את רוב זמנה היא מבלה במחסומים בדרכה לעבודה במפעל, שם היא מועסקת בהכנסת ברגים לשקיות. נאדין מפוטרת מעבודתה בעקבות תלונתה של מיכל על הבורג החסר. הכל משתנה כשחייל מתבלבל ביניהן במחסום ושולח את כל אחת לביתה של האחרת. בסדרת סצנות סוריאליסטיות, הן מתחילות להתחלף בזהויותיהן ובחייהן, משני צידיו של המחסום. מהסרט נגנזו שלוש סצנות שהורדו בעריכה הסופית, בהן כיכבה שני פרידן, אשתו לשעבר של אחיה של הבמאית אביב גפן. שרה אדלר - מיכל  סמירה סרייה - נאדין דוריד לידאווי נעמה שוהם זיאד בכרי הסרט הוקרן במגוון פסטיבלים, כולל פסטיבל הקולנוע בקאן, במסגרת שבוע המבקרים, שם נרכש להפצה בצרפת ובאוסטרליה, ופסטיבל הקולנוע ירושלים, שם ביקשה גפן מהקהל לעמוד דקת דומייה לזכר ארבעה ילדים פלסטינים שנהרגו באותו יום מתקיפת צה"ל. הסרט גם הוקרן בערב הפתיחה של AICE פסטיבל סרטי ישראל במלבורן, אוסטרליה, ובפסטיבל סרטי נשים בהודו. הסרט זכה בפרסי התסריט והעריכה בפסטיבל ירושלים, ובפרס הראשון של פסטיבל הסרטים של מכון הקולנוע האמריקאי (AFI) בלוס אנג'לס, במסגרת "אוטרים חדשים". בביקורת בהוליווד ריפורטר, המבקרת קלרנס צואי כתבה שהסרט מלא "הומור שחור" ושהוא משתמש ב"קטעים סוריאליסטיים כדי לדבר על נושאים שהם קשים במציאות". וגם, "מה שגפן מנסה להעביר הוא איך המראה של אדם הוא רק חזית", וסיימה במסקנה שהסרט מציג "מחשבה משעשעת ומהורהרת על המגבלות המוטלות על נשים, או אולי פשוט על כולם, גם." מבקר הקולנוע אורון שמיר כתב על הסרט: סרטה השני של שירה גפן הוא מלאכת מחשבת של במאית מוכשרת שמנסה להביא תפיסת עולם שונה וחולמנית אל המסך בצורה שמתעתעת בצופה ללא הרף ומזכירה יצירת אמנות — אורון שמיר, עכבר העיר, "בורג": כשמציאות הכיבוש והחלומות של שירה גפן נפגשים, באתר הארץ, 1 במאי 2015 "בורג", במסד הנתונים הקולנועיים IMDb (באנגלית) "בורג", באתר AllMovie (באנגלית) "בורג", באתר ספר הקולנוע הישראלי "בורג", באתר אידיבי "בורג", במסד הנתונים הקולנועיים KinoPoisk (ברוסית) "בורג", במיזם "אישים" לתיעוד היצירה הישראלית ביקורות שמוליק דובדבני, "בורג": שירה גפן קודחת, וההברגה רופפת, באתר ynet, 4 במאי 2015 אורי קליין, שירה גפן מתברגת במקום הלא נכון, באתר הארץ, 4 במאי 2015 אורון שמיר, עכבר העיר, "בורג": כשמציאות הכיבוש והחלומות של שירה גפן נפגשים, באתר הארץ, 1 במאי 2015 דורון פישלר‏, החתיכה החסרה בפאזל: ב"בורג" יש הכל חוץ מדבק שיחבר בין כל החלקים, באתר וואלה, 3 במאי 2015 ynet, מסמר הערב: הצצה ל"בורג" של שירה גפן, באתר ynet, 10 במאי 2014 אמיר בוגן, ארגז הכלים של שירה גפן בסרט "בורג", באתר ynet, 17 במאי 2015 ynet, הבורג החסר: הסצנות הגנוזות של שירה גפן, באתר ynet, 29 באפריל 2015 נירית אנדרמן, סרטה של שירה גפן "בורג" נקנה להפצה בצרפת, באתר הארץ, 19 במאי 2014 נירית אנדרמן, שירה גפן ביקשה מהקהל לעמוד דקת דומייה לזכר הילדים ההרוגים בעזה, באתר הארץ, 19 ביולי 2014 Philippa Hawker, Shira Geffen's film Self Made will open the Israeli Film Festival, Sydney Morning Herald, August 19, 2014 נירית אנדרמן, "בורג" של שירה גפן זכה בפרס הגדול בפסטיבל הסרטים של מכון הקולנוע האמריקאי, באתר הארץ, 14 בנובמבר 2014 Clarence Tsui, 'Self Made' ('Boreg'): Cannes Review, The Hollywood Reporter, May 16, 2014